open-index/open-wikipedia-markdown huggingface dataset:
Δημήτριος Βαλαλάς

Ο **Δημήτριος Βαλαλάς** (Καστοριά, 1920 - Θεσσαλονίκη, 13 Νοεμβρίου 2015) ήταν Έλληνας πανεπιστημιακός καθηγητής και βουλευτής. Ήταν καθηγητής Εδαφομηχανικής στο Τμήμα Πολιτικών Μηχανικών της Πολυτεχνικής Σχολής του ΑΠΘ. Επιμελήθηκε πολλά τεχνικά έργα,  ανάμεσα στα οποία και την Κρεμαστή Γέφυρα του Μπορντό.

## Ακαδημαϊκή σταδιοδρομία
Μετά την αποφοίτησή του από το Γυμνάσιο της γενέτειράς του, εγκαταστάθηκε στη Γαλλία. Πριν ξεκινήσει την πανεπιστημιακή του καριέρα, εργάστηκε ως πολιτικός μηχανικός στην αλλοδαπή, έχοντας σπουδάσει στο Πανεπιστήμιο της Σορβόνης. Το 1965 εκλέχθηκε καθηγητής της Πολυτεχνικής Σχολής του ΑΠΘ, όπου δίδαξε επί 22 χρόνια. Δημιούργησε το Εργαστήριο Εδαφομηχανικής και Θεμελιώσεων του Τμήματος Πολιτικών Μηχανικών.Την περίοδο 1974-75 ήταν κοσμήτορας της Πολυτεχνικής Σχολής.

Επίσης ήταν πρόεδρος του Οργανισμού Λιμένα Θεσσαλονίκης από το 1975 ως το 1978.

## Πολιτική σταδιοδρομία
Θείος του ήταν ο πρώην βουλευτής και υπουργός, Ιωάννης Βαλαλάς.

Έγινε βουλευτής Επικρατείας με τη Νέα Δημοκρατία στις 6 Ιανουαρίου 1981, αντικαθιστώντας τον Γεώργιο Κοντογιώργη. 

## Θάνατος
Απεβίωσε τον Νοέμβριο του 2015 και η εξόδιος ακολουθία εψάλη στις 14 Νοεμβρίου στη Μητρόπολη Καστοριάς. Ήταν παντρεμένος με την ομότιμη καθηγήτρια της Φιλοσοφικής Σχολής του ΑΠΘ Τερέζα-Αθηνά Πετζοπούλου, κόρη του στρατιωτικού Θωμά Πετζόπουλου, και απέκτησαν έναν γιο, το Θωμά, και μία κόρη, την Αγνή.

## Τιμητικές διακρίσεις
*Παράσημο της Εθνικής Αξίας στην Τάξη των Αξιωματικών της Γαλλικής Δημοκρατίας (απονέμεται από τον Πρωθυπουργό της Γαλλίας).

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές επικρατείας
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Κατάλογος ελληνικών ταινιών του 1971

Ο παρακάτω πίνακας περιλαμβάνει τις ταινίες του Ελληνικού κινηματογράφου που προβλήθηκαν το 1971.

## Κατάλογος

## Παραπομπές

Κατηγορία:Ελληνικές ταινίες ανά έτος
Αριστοτέλης Κουντούρωφ

Ο **Αριστοτέλης Κουντούρωφ** (1896 – 1969) ήταν Έλληνας συνθέτης και διευθυντής ορχήστρας. Γεννήθηκε στην Τιφλίδα, και ήταν γιος του Κρητικού έμπορου Γεωργίου Κούνδουρου. Από μικρή ηλικία παρακολούθησε μαθήματα πιάνου, μαζί με τα αδέρφια του, από τον πιανίστα Ίλια Άισμπεργκ και το 1922 κέρδισε την πρώτη θέση στον Διαγωνισμό Συμφωνικής Μουσικής Καυκασίων Συνθετών. Παρακολούθησε μαθήματα στα ωδεία της Τιφλίδας (1924 – 25) και της Μόσχας (1927 – 30), σπουδάζοντας με τους Ιππολίτοφ-Ιβάνοφ, Γκλιερ και Βασιλένκο. Έγινε επικεφαλής του στούντιο σύνθεσης του Ιππολίτοφ-Ιβάνοφ στη Μόσχα. Το 1930, εγκαταστάθηκε στην Ελλάδα και δίδαξε μουσική θεωρία στο Ωδείο του Πειραϊκού Συνδέσμου (1931 – 32), στην Ανωτέρα Σχολή Φρήμαν (1932 – 38) και στο Ωδείο Αθηνών. Διηύθυνε τη φιλαρμονική του δήμου της Νέας Ιωνίας (1938 – 41). Μεταξύ των μαθητών του ήταν οι Οδυσσέας Δημητριάδης, Ιάννης Ξενάκης και Βαγγέλης Παπαθανασίου. Από το 1943 μέχρι τη συνταξιοδότησή του το 1964, ήταν επικεφαλής της μουσικής βιβλιοθήκης και των ηχητικών αρχείων του Εθνικού Ιδρύματος Ραδιοφωνίας. Πέθανε στον Βόλο στις 8 Ιουλίου 1969 όπου είχε μεταβεί για τις εξετάσεις της μουσικής σχολής της πόλης και τάφηκε στην Αθήνα.

Ο Κουντούρωφ θεωρείται πλέον μια από τις πιο αξιοσημείωτες μορφές της ελληνικής μουσικής κατά την περίοδο 1930 έως 1960. Οι παλαιότερες συνθέσεις του (π.χ. Οι Suite-fantaisie sur des themes populaires grecs (1930–31), Sinfonietta (1934) κ.λπ.) δείχνουν την επιρροή της ρωσικής παιδείας του και του «σοβιετικού» ύφους του Προκόφιεφ. Επόμενα έργα του, συμπεριλαμβανομένου του τονικού ποιήματος Ορφέας και Ευρυδίκη (1962) και η Μαζούρκα για πιάνο (1963), είναι αρμονικά πιο περιπετειώδη, προκαλώντας τη σύγκριση με τους πιο ριζοσπαστικούς Ρώσους μοντερνιστές όπως ο Σκριάμπιν και ο Ρόσλαβετς.

## Παραπομπές


## Βιβλιογραφία
* *The New Grove Dictionary of Music and Musicians* 
* M.M. Ippolitov-Ivanov: *50 years of Russian music in my reminiscences* (Moscow, 1934) 

## Εξωτερικοί σύνδεσμοι
*Αριστοτέλης Κουντούρωφ στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες διευθυντές ορχήστρας
Κατηγορία:Έλληνες συνθέτες
Κατηγορία:Καθηγητές του Ωδείου Αθηνών
Σοφία Χεδβίγη της Δανίας

Η **Σοφία Χεδβίγη της Δανίας και της Νορβηγίας** (*Sofia Hedevig af Danmark og Norge*, 28 Αυγούστου 1677 - 13 Μαρτίου 1735) ήταν κόρη του Βασιλιά της Δανίας Χριστιανού Ε΄.

## Βιογραφία
Γεννήθηκε στις 28 Αυγούστου 1677 στην Κοπεγχάγη, και ήταν το τέταρτο παιδί και η μεγαλύτερη κόρη του Χριστιανού Ε΄ και της Καρλότας Αμαλίας της Έσσης-Κάσσελ.

Η Σοφία Χεβδίγη δεν παντρεύτηκε ποτέ και αφιέρωσε τη ζωή της, στη δημιουργία φιλανθρωπικών και κοινωνικών έργων. Ίδρυσε θρησκευτικά σχολεία και ένα προτεσταντικό μοναστήρι για ανύπαντρες γυναίκες. Ήταν ταλαντούχα ζωγράφος και ενδιαφερόταν για τη μουσική. Πολλά από τα έργα της σώζονται ακόμη στη Δανική Βασιλική Συλλογή, στο Κάστρο του Ρόζενμποργκ.

Πέθανε στις 13 Μαρτίου 1735 στο Παλάτι Σαρλότενμποργκ σε ηλικία 57 ετών. Είναι θαμμένη στον Καθεδρικό Ναό του Ρόσκιλε της νήσου Σγιέλαν της Δανίας.

## Παραπομπές


* Dansk Kvindebiografisk Leksikon Kvinfo.dk
* Dansk biografisk Lexikon / XVI. Bind. Skarpenberg - Sveistrup
* Sophie Hedevig at the website of the  Royal Danish Collection 

Κατηγορία:Οίκος του Όλντενμπουργκ
Κατηγορία:Δανοί ευγενείς
Κατηγορία:Νορβηγοί ευγενείς
Κατηγορία:Πριγκίπισσες της Δανίας
Κατηγορία:Πριγκίπισσες της Νορβηγίας
Άγιος Κωνσταντίνος Μεσσηνίας

Με την ονομασία **Άγιος Κωνσταντίνος Μεσσηνίας** αναφέρονται οι οικισμοί: 

* Άγιος Κωνσταντίνος Μεσσήνης Μεσσηνίας, οικισμός του δήμου Μεσσηνίας.

* Άγιος Κωνσταντίνος Αρφαρών Μεσσηνίας, οικισμός του δήμου Καλαμάτας.
Δεν Ακούμε Τα Τραγούδια

Το ***Δεν ακούμε τα τραγούδια*** είναι ελληνική κινηματογραφική ταινία του 2019, σε σκηνοθεσία Τάκη Παπαναστασίου, σε σενάριο που έγραψαν από κοινού με τον Πάνο Παπαδόπουλο, με στοιχεία ψυχολογικού θρίλερ, δράματος και μαύρης κωμωδίας, που έλαβε μέρος στο διαγωνιστικό τμήμα του Φεστιβάλ Κινηματογράφου της Θεσσαλονίκης, αποσπώντας τρεις υποψηφιότητες για τα βραβεία: Greek Film Centre Award, Mermaid Award και Youth Jury Award.

## Υπόθεση
Ο Νίκος και η Νόρα προσκαλούν στο σπίτι τους τον Άγγελο για να περάσει τη νύχτα μαζί τους, έναντι αμοιβής. Η βραδιά περιλαμβάνει έναν πίνακα του Ντιμπιφέ, κιμονό και γουέστερν, ένα καμένο κοτόπουλο, τον Έλβις και την Ντίτριχ. Κάποτε ο Νίκος και η Νόρα ερωτεύτηκαν με την πρώτη ματιά και, όπως όλα τα ζευγάρια που ερωτεύτηκαν με την πρώτη ματιά, τώρα ζουν σχεδόν ευτυχισμένοι.

## Διανομή
*Πάνος Παπαδόπουλος στο ρόλο του Νίκου
*Νάνσυ Σιδέρη στο ρόλο της Νόρας
*Μιχαήλ Ταμπακάκης στο ρόλο του Άγγελου

## Παραγωγή
Η ταινία είναι μια συμπαραγωγή των: Aux, Bunker, Constantly Productions και Dcs. Τα γυρίσματα πραγματοποιήθηκαν τον Αύγουστο του 2017 σε ένα διαμέρισμα στο Κολωνάκι και διήρκεσαν μόλις 11 μέρες. Το κόστος παραγωγής εκτιμάται γύρω στα 5.000 €. Μετά την ολοκλήρωση των γυρισμάτων, η ταινία προχώρησε με την υποστήριξη της Marni Films. Μεσολάβησαν δύο χρόνια ώσπου να κάνει τελικά την εμφάνισή της στο Φεστιβάλ Κινηματογράφου της Θεσσαλονίκης. Τη μουσική επένδυση ανέλαβε ο Αλέξανδρος Βούλγαρης (The Boy), γράφοντας μεταξύ άλλων τα τραγούδια: "Σε θυμάμαι" και "Έντονα μωρό μου". Το πρώτο εξ αυτών κυκλοφόρησε και στον προσωπικό του δίσκο *Παραδουλεύτρα*, το 2019.

## Παραπομπές


## Πηγές
* Διεθνής ιστοσελίδα για τον κινηματογράφο, το θέατρο και τη μουσική σκηνή

## Εξωτερικοί σύνδεσμοι
*Επίσημο trailer της ταινίας
*Επίσημο Clip της ταινίας

Κατηγορία:Ταινίες του 2019
Κατηγορία:Ελληνικές ταινίες της δεκαετίας 2010
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Νεοχώρι Μεσσηνίας

Με την ονομασία **Νεοχώρι Μεσσηνίας** αναφέρονται οι οικισμοί:

* Νεοχώρι Αριστομένους Μεσσηνίας, χωριό του δήμου Μεσσήνης του νομού Μεσσηνίας.
* Νεοχώρι Ιθώμης Μεσσηνίας, χωριό του δήμου Οιχαλίας του νομού Μεσσηνίας.
* Νεοχώρι Δυτικής Μάνης Μεσσηνίας, χωριό του δήμου Δήμου Δυτικής Μάνης του νομού Μεσσηνίας.
Ιζαμπέλλα Γιούριεβα

Η **Ιζαμπέλλα Ντανίλοβνα Γιούριεβα** (ρωσ. *Изабелла Даниловна Юрьева*, γεννηθείσα **Μπέλλα Γκντάλιεβνα Λεϊβίκοβα**, ρωσ. *Белла Гдальевна Лейвикова*;  7 Σεπτεμβρίου 1899  - 20 Ιανουαρίου 2000), ήταν Ρωσίδα τραγουδίστρια που γιόρτασε την εκατονταετία της σε μια συναυλία αφιερώματος που δόθηκε προς τιμήν της στο Κεντρικό Μέγαρο Μουσικής στη Μόσχα το 1999. 

Ήταν μια από τις κορυφαίες ερμηνεύτριες των ρομαντικών ρωσικών τσιγγάνικων τραγουδιών στα τέλη της δεκαετίας του 1920 και του 1930.  

Η Γιούριεβα ξεχάστηκε σε μεγάλο βαθμό μέχρι τη δεκαετία του 1990 όταν εμφανίστηκε ξανά στην τηλεόραση και ονομάστηκε Καλλιτέχνης του Λαού της Ρωσίας.  

## Δείτε επίσης

* 7452 Ιζαμπελγιουρία, αστεροειδής που πήρε το όνομά της 

## Παραπομπές

## Εξωτερικοί σύνδεσμοι
* Σύνδεσμος στο CD της 

Κατηγορία:Ρωσοεβραίοι
Κατηγορία:Ρωσίδες τραγουδίστριες
Ημέρα του Αλ-Κοντς

[μικρογραφία|Οι κάτοικοι της [Τεχεράνης στην πορεία της ημέρας του Αλ-Κοντς]]
δεξιά|μικρογραφία| Ημέρα του Αλ-Κοντς στη Σουηδία, 2008
**Ημέρα του Αλ- Κοντς** είναι η επίσημη ονομασία της διεθνούς ημέρας υποστήριξης του παλαιστινιακού λαού -στα περσικά روز جهانى قدس-, κατά την οποία πραγματοποιούνται εκδηλώσεις στήριξης των Παλαιστινίων, την τελευταία Παρασκευή του Ραμαζανιού.

Ο εορτασμός ξεκίνησε τη χρονιά μετά τη νίκη της ισλαμικής επανάστασης στο Ιράν με εντολή του Αγιατολάχ Χομεϊνί, ιδρυτή της ισλαμικής δημοκρατίας του Ιράν το 1979. Ο βασικός στόχος της μέρας αυτής είναι η υποστήριξη του παλαιστινιακού λαού και η δήλωση διαφωνίας με τον Σιωνισμό και το Ισραήλ. 

Η Ημέρα Quds είναι επίσημη ημέρα στο ημερολόγιο της Ισλαμικής Δημοκρατίας του Ιράν. Αν και λέγεται επίσημα ότι η Ημέρα του Quds γιορτάζεται την τελευταία Παρασκευή του Ραμαζανιού, επειδή στο Ιράν το Eid al-Fitr (και το τέλος του Ραμαζανιού) συνήθως γιορτάζεται μία ή δύο ημέρες αργότερα από άλλες μουσουλμανικές χώρες, εάν η τελευταία ημέρα του Ραμαζανιού είναι Παρασκευή.

Αυτή η μέρα εορτάζεται και σε πολλές άλλες χώρες κυρίως στον αραβικό και μουσουλμανικό κόσμο και περιλαμβάνει διαμαρτυρίες και πορείες κατά της κατοχής του Ισραήλ ενώ παράλληλα διεξάγονται πολλά συνέδρια, σεμινάρια και ομάδες δραστηριοποίησης. Κάθε χρόνο άνθρωποι από όλο τον κόσμο παίρνουν μέρος σε μια κοινή διαδήλωση και πορεία, για να εκφράσουν την αλληλεγγύη τους στον παλαιστινιακό λαό και για να καταδικάσουν το Ισραήλ. Αυτές οι εκδηλώσεις δεν περιορίζονται μόνο στις μουσουλμανικές χώρες αλλά λαμβάνουν χώρα και σε μη - μουσουλμανικές, όπως οι ΗΠΑ και η Αγγλία. 

## Ιστορία
Ο Ιμάμης Χομεϊνί, σε ένα μήνυμα προς τους Μουσουλμάνους του Ιράν και του κόσμου, ονόμασε την τελευταία Παρασκευή του Ραμαζανιού ως ημέρα του Quds και κάλεσε τους Μουσουλμάνους σε όλο τον κόσμο και τις ισλαμικές κυβερνήσεις να ενώσουν τα χέρια για να κόψουν το χέρι της ισραηλινής κυβέρνησης και των υποστηρικτών της.

Ο Sayyid Ruhollah Khomeini είχε πει για την Ημέρα του Quds: «Η Ημέρα του Quds δεν είναι μόνο η ημέρα της Παλαιστίνης, αλλά είναι η ημέρα του Ισλάμ. Είναι η ημέρα της ισλαμικής κυβέρνησης. Είναι μια μέρα που η Ισλαμική Δημοκρατία πρέπει να υψώσει τη σημαία της σε όλες τις χώρες. Είναι μια μέρα που οι υπερδυνάμεις πρέπει να συνειδητοποιήσουν ότι δεν μπορούν πλέον να προχωρήσουν στις ισλαμικές χώρες. Θεωρώ την Ημέρα Quds ως την ημέρα του Ισλάμ και την ημέρα του Αγίου Προφήτη, και είναι μια μέρα που πρέπει να εξοπλίσουμε όλες τις δυνάμεις μας. Περιέγραψε επίσης την ημέρα ως παγκόσμια: "Η Ημέρα του Quds είναι παγκόσμια και δεν είναι μια ημέρα αφιερωμένη μόνο στο Quds. Η ημέρα της αντιπαράθεσης των καταπιεσμένων με τους αλαζόνες. Είναι η ημέρα της αντιπαράθεσης των εθνών που ήταν υπό την πίεση της Αμερικής και των άλλων χωρών.

## Παραπομπές

Κατηγορία:Αντισιωνισμός
Κατηγορία:Πολιτική της Παλαιστίνης
Κατηγορία:Παγκόσμιες ημέρες
Κατηγορία:Ημέρες του έτους
Κατηγορία:Ιστορία της Ιερουσαλήμ
Κατηγορία:Ιερουσαλήμ
Δημήτριος Λεκαράκος

Ο **Δημήτριος Λεκαράκος** (1902-1970), του Αναστασίου, ήταν Έλληνας δικηγόρος και πολιτικός. Διετέλεσε δήμαρχος Θηβαίων τρεις φορές. Επίσης, υπηρέτησε στη Βουλή έχοντας εκλεγεί μέλος της.

## Δήμαρχος
Το 1934 εξελέγη δημοτικός σύμβουλος με την παράταξη του δημάρχου Ιωάννη Ν. Κτιστάκη. Διετέλεσε διορισμένος δήμαρχος Θήβας από τον Απρίλιο ως τον Οκτώβριο του 1943, από τον Μάρτιο ως τον Απρίλιο του 1945 και από τον Ιούνιο του 1946 ως τον Απρίλιο του 1950. 

## Βουλευτής
Στις βουλευτικές εκλογές του 1952 πολιτεύτηκε και εξελέγη βουλευτής Θηβών με τον Ελληνικό Συναγερμό.  

## Θάνατος
Ο Λεκαράκος απεβίωσε σε ηλικία 68 ετών στις 13 Φεβρουαρίου 1970

## Παραπομπές


Λεκαρακος
Λεκαρακος
Λεκαρακος
Ανωτάτη Επιτροπή Αγώνος Κρήτης

Η **Ανωτάτη Επιτροπή Αγώνος Κρήτης** (Α.Ε.Α.Κ.) ήταν αντιστασιακή οργάνωση που ιδρύθηκε στην Κρήτη τον Ιούνιο του 1941. Υπήρξε η πρώτη ένοπλη αντιστασιακή οργάνωση που ιδρύθηκε στον ελλαδικό χώρο μετά την κατάληψη της Ελλάδας από τις δυνάμεις του Άξονα και αποτέλεσε πρόδρομο της Εθνικής Οργάνωσης Κρήτης (Ε.Ο.Κ.).

## Ίδρυση
Η ΑΕΑΚ ιδρύθηκε στα Χανιά στις 15 Ιουνίου 1941, δύο μόλις εβδομάδες μετά το τέλος της Μάχης της Κρήτης και την κατάληψη του νησιού από τους Γερμανούς. Ιδρυτικά της μέλη ήταν ο γιατρός Ιωάννης Παΐζης από τα Χανιά, ο συνταγματάρχης Ανδρέας Παπαδάκης (βετεράνος της Μικρασιατικής εκστρατείας) από το νομό Ρεθύμνου, οι δικηγόροι Τίτος Γεωργιάδης και Ιωάννης Ιωαννίδης από τους νομούς Ηρακλείου και Λασιθίου και γενικος γραμματέας ήταν ο Ανδρέας Πολέντας. Στη διοικούσα επιτροπή της οργάνωσης εντάχθηκε ο πρόεδρος Εφετών Κρήτης Αριστομένης Καρακουλάκης.

Η ΑΕΑΚ είχε Βενιζελική ιδεολογία. Μερικά από τα ιδρυτικά της μέλη (π.χ., Παπαδάκης, Παΐζης) συμμετείχαν στο αποτυχημένο κίνημα ενάντια στο καθεστώς της 4ης Αυγούστου το 1938.

## Δράση
Η έδρα της οργάνωσης ήταν η οικία του συνταγματάρχη Παπαδάκη στην τοποθεσία *Βουρβουρές*, ανάμεσα στα χωριά Ασή Γωνιά και Καλλικράτης. Η ΑΕΑΚ συντόνισε τη διάσωση και τη διαφυγή πολλών στρατιωτικών των Συμμάχων οι οποίοι είχαν εγκλωβιστεί στην Κρήτη μετά την κατάληψή της. Ήταν επίσης ενεργή στη συλλογή στρατιωτικών πληροφοριών και τη διοχέτευσή τους στη Βρετανική κατασκοπεία που δρούσε στην Κρήτη.

Η δράση του Ανδρέα Πολέντα καταδόθηκε στους Γερμανούς, οι οποίοι τον συνέλαβαν και τον εκτέλεσαν στις φυλακές Αγιάς στις 21 Δεκεμβρίου 1942.

Η ΑΕΑΚ ενσωματώθηκε στην ΕΟΚ η οποία ιδρύθηκε τον Ιούλιο του 1943.

## Παραπομπές

Κατηγορία:Ιστορία της Κρήτης κατά τον Β΄ Παγκόσμιο Πόλεμο
Κατηγορία:Ελληνικές αντιστασιακές οργανώσεις
Ιωάννης Κτιστάκις

Ο **Ιωάννης Κτιστάκις** (1894-1976), του Νικολάου, ήταν Έλληνας δικηγόρος, αγωνιστής και πολιτικός. Διετέλεσε δήμαρχος Θηβαίων από το 1934 ως το 1942. Το όνομα του συνδέθηκε με πολλά και σημαντικά έργα στη Θήβα.

## Δήμαρχος
Καταγόταν από φτωχική οικογένεια αλλά παρ' όλ' αυτά κατόρθωσε να σπουδάσει νομικά, ασκώντας τη δικηγορία.
Το 1934 έγινε ο πρώτος εκλεγμένος δήμαρχος μετά την προαγωγή της Κοινότητας Θήβας σε δήμο. Ανέλαβε καθήκοντα την 1η Απριλίου 1934 και υπηρέτησε ως τις αρχές Φεβρουαρίου του 1942. Πάρεδροι ήταν οι Αθανάσιος Δούρος, Αλέξανδρος Στάικος, Ανδρέας Φασουλόπουλος. Δημοτικοί σύμβουλοι του Κτιστάκη εξελέγησαν οι Παναγιώτης Αγ. Ανδριανός, Δρίτσας ή Κοτσώρος, Δημήτριος Λεκαράκος, Ιω. Χ. Μπασιάκος, Λ. Μπουρνάκης, Σώτος Μαρίνος, Κωνσταντίνος Τούτουζας, Χαρ. Χούνδρης, Διον. Παπαθεοδώρου, Δημ. Παπαγεωργίου, Οδ. Σελμπέσης και Κων. Δελβενακιώτης.

## Οικογένεια
Με τη σύζυγό του, Σοφία, απέκτησε δύο παιδιά.Ο γιος του Νίκος Κτιστάκις, υπηρέτησε ως βουλευτής Βοιωτίας με τη Νέα Δημοκρατία από το 1974 ως το 1977 και από το 1980 ως το 1981. Επίσης, κατέλιπε μία κόρη, την Έλση.

## Θάνατος
Ο Ιωάννης Ν. Κτιστάκις απεβίωσε σε ηλικία 82 ετών στις 4 Απριλίου 1976 και κηδεύτηκε από τον Μητροπολιτικό Ναό των Θηβών..

## Παραπομπές


Κτιστακις Ιωαννης
Μαυρομμάτι Μεσσηνίας

Με την ονομασία **Μαυρομμάτι Μεσσηνίας** αναφέρονται:

* το Μαυρομμάτι Παμίσου Μεσσηνίας, χωριό του δήμου Μεσσήνης του νομού Μεσσηνίας 
* το Μαυρομμάτι Ιθώμης Μεσσηνίας, χωριό του δήμου Μεσσήνης του νομού Μεσσηνίας.
Κατάλογος δημάρχων Αγίου Νικολάου

Παρατίθεται ένας **κατάλογος με τους δημάρχους του [[Άγιος Νικόλαος Λασιθίου|Αγίου Νικολάου]] από συστάσεως του δήμου μέχρι σήμερα**. Ο Δήμος Αγίου Νικολάου συστάθηκε το 1924 με έδρα τον οικισμό Άγιος Νικόλαος.
Ο πρώτος δήμαρχος της πόλης μετά τη σύσταση του δήμου ήταν ο Εμμανουήλ Κ. Σκύβαλος, ο οποίος υπηρέτησε συνολικά επί 20 χρόνια.  Οι δήμαρχοι της κατοχικής περιόδου και της δικτατορίας ήταν διορισμένοι από το καθεστώς. Ο Ρούσσος Καπετανάκης, ο οποίος υπηρέτησε και προδικτατορικά στη θέση, επανήλθε μετά τη μεταπολίτευση και έγινε ο πρώτος αιρετός δήμαρχος μετά την πτώση της χούντας, το 1975. Κατά τη δεκαετία του '80 ως δήμαρχος υπηρέτησε ο Γεώργιος Κ. Χατζηδάκης.  Σημερινός δήμαρχος (από το 2024) είναι ο Εμμανουήλ Μενεγάκης .

## Διατελέσαντες δήμαρχοι

## Παραπομπές


Κατηγορία:Δήμαρχοι Αγίου Νικολάου
Αγιου Νικολαου
Σαλούβαρδος

Ο **σαλούβαρδος**, **ποντικός** ή **πετροσαλούβαρδος** (επιστημονική ονομασία: *Phycis phycis*) είναι είδος ψαριού της οικογένειας των Φυκίδων. Απαντά στη Μεσόγειο, καθώς και στις ακτές του βορειοανατολικού Ατλαντικού, από τον Βισκαϊκό κόλπο μέχρι το Μαρόκο, καθώς και στις Αζόρες και το Πράσινο Ακρωτήριο.

## Περιγραφή
Ο σαλούβαρδος φτάνει συνήθως σε μήκος 25 εκατοστών, αλλά το μέγιστο που έχει καταγραφεί είναι 65 εκατοστά. Το μέγιστο βάρος που έχει καταγραφεί είναι 3,9 κιλά. Έχει μεγάλο στόμα με παχιά χείλη. Το κάτω σαγόνι φέρει μουστάκια. Το χρώμα του σώματος είναι σκούρο καφέ ή γκρι στη ράχη, αλλά το χρώμα γίνεται πιο αχνό προς την κοιλιά. Τα πτερύγια δεν φέρουν άκανθες. Το ραχιαίο πτερύγιο είναι διπλό και αποστρογγυλοποιημένο. Το πρώτο τμήμα του έχει 9 με 11 μαλακές ακτίνες ενώ το δεύτερο 56 ή 65. Το ουραίο πτερύγιο είναι στρογγυλεμμένο και έχει 27 ή 29 ακτίνες. Τα πτερύγια είναι σκούρα, μερικές φορές με πιο ανοιχτόχρωμα όρια.

## Βιολογία
[thumb|200px|left|Σαλούβαρδος στη [θάλασσα της Λιγουρίας.]]
Οι σαλούβαρδοι είναι νυκτόβια ζώα, και κατά τη διάρκεια της ημέρας κρύβονται στους βράχους. Ζουν σε σκληρούς και σε αμμώδεις-λασπώδεις βυθούς κοντά σε βράχους, σε βάθος 10 με 650 μέτρα, αλλά συνηθέστερα σε βάθος ανάμεσα στα 100 και 200 μέτρα. Η επιστημονική του ονομασία προέρχεται από την ελληνική λέξη φύκια, όπου βρίσκεται πολλές φορές. 

Η διατροφή τους αποτελείται από μικρά ψάρια και διάφορα είδη ασπόνδυλων, με τα δεκάποδα να κυριαρχούν σε δείγματα που έχουν αλιευθεί στην περιοχή του Καστελόριζου. Τρέφονται περισσότερο την άνοιξη. 

Η αναπαραγωγή λαμβάνει χώρα από τον Ιανουάριο μέχρι τον Μάιο. Αναπτύσσονται σχετικά αργά και ζουν πολύ.

## Αλιεία
Ο σαλούβαρδος χαρακτηρίζεται ως ελάσσονος οικονομικής σημασίας στην αλιεία. Οι κύριες μέθοδοι αλίευσής του είναι οι τράτες, τα δίχτυα, τα παραγάδια και οι καθετές. Τα στατιστικά αλίευσης του είδους δεν θεωρούνται αξιόπιστα, καθώς περιλαμβάνουν και ψάρια άλλων ειδών του ίδιου γένους. Σαν ψάρι είναι φθηνό αν και σπάνιο και μπορεί να φιλεταριστεί ή να γίνει ψαρόσουπα μαζί με σκορπίνα.

## Παραπομπές


Κατηγορία:Γαδόμορφα
Κατηγορία:Αλιεύματα
Κατηγορία:Ψάρια ελληνικών θαλασσών
Έμπερχαρντ Γ΄ της Βυρτεμβέργης

Με το όνομα αυτό είναι γνωστά τα εξής πρόσωπα:

* Έμπερχαρντ Γ΄ κόμης της Βυρτεμβέργης
* Έμπερχαρντ Γ΄ δούκας της Βυρτεμβέργης
Μακτά

Ο ποταμός **Μακτά** βρίσκεται στην Αλγερία. 

Ο Μακτά έχει μήκος μόλις 4,8 χιλιόμετρα και εκβάλει στον Κόλπο του Αρζέου, περίπου 40 χιλιόμετρα δυτικά των εκβολών του Σελίφ. Σχηματίζεται από τους ποταμούς Χαμπρά (230 χιλιόμετρα) και Σιγκ (210 χιλιόμετρα), οι οποίοι πηγάζουν στην οροσειρά Αμούρ και ρέουν βόρεια προτού ενωθούν σε μια ελώδη πεδιάδα, στην περιοχή που εκβάλει ο Μακτά. 

Στη μάχη του Μακτά η οποία έλαβε χώρα στις 28 Ιουνίου 1835, οι Βέρβεροι πολεμιστές επικράτησαν του γαλλικού αποικιακού στρατού. 

## Παραπομπές


## Βιβλιογραφία

*         

Κατηγορία:Ποταμοί της Αλγερίας
Δημήτριος Πιταροκοίλης

Ο **Δημήτριος Πιταροκοίλης** (1898-1978) ήταν Έλληνας πολιτικός με καταγωγή από το Ψυχρό Λασιθίου. Υπηρέτησε ως εκλεγμένος δήμαρχος Αγίου Νικολάου από το 1955 ως το 1959.

## Δήμαρχος
Εξελέγη Δήμαρχος του Αγίου Νικολάου στις εκλογές του 1954 με ποσοστό 66.2% των ψήφων έναντι 33,77% του  Εμμανουήλ Μυλωνάκη.. Ορκίστηκε δήμαρχος το 1955 και υπηρέτησε επί 4 χρόνια, ως το 1959, οπότε τον διαδέχθηκε στη δημαρχία ο Ρούσσος Καπετανάκης.

Ο Πιταροκοίλης πέθανε σε ηλικία 80 ετών στις 13 Ιουλίου 1978..

## Παραπομπές


Κατηγορία:Δήμαρχοι Αγίου Νικολάου
Λούπος Α΄ της Ακουιτανίας

Ο **Λούπους Α΄ της Ακουιτανίας** ήταν Δούκας της Γασκώνης και ο δεύτερος ανεξάρτητος Δούκας της Ακουιτανίας (περί το 670 - 688/700), θεωρείται ο γενάρχης μιας δυναστείας που κυβέρνησε το Δουκάτο της Ακουιτανίας μέχρι το 769, τελευταίος απόγονος του ο Χούναλντ Β΄. Ο Λούπους Α΄ διαδέχθηκε πιθανότατα τον Φελίξ της Ακουιτανίας, η περιοχή που κυβερνούσε αντιστοιχούσε στο βασίλειο της Ακουιτανίας που κυβερνούσε παλιότερα ο Μεροβίγγειος βασιλιάς Χαριβέρτος Β΄ της Νευστρίας. Ο Χαριβέρτος Β΄ και ο γιος του Χιλπέριχος της Ακουιτανίας βρεφικής ηλικίας δολοφονήθηκαν από τον Δαγοβέρτο Α΄ που κυβερνούσε την Αυστρασία (632), από τότε το βασίλειο διαλύθηκε.

Ο Λούπους Α΄ επαναστάτησε γύρω στο 658 εναντίον του Φελίξ, αργότερα γύρω στο 670 τον διαδέχθηκε. Τα *"Θαύματα του Αγίου Μάρσιαλ"* αναφέρουν ότι η επανάσταση έγινε την εποχή που ήταν Μαγιορδόμος ο Εμπρουάν. Ο Λούπους Α΄ κατέλαβε την Τουλούζη και την Μπορντώ, την ίδια εποχή συμμάχησε με τον Φλάβιο Παύλο εναντίον του βασιλιά των Βησιγότθων Βάμβα και επιτέθηκε στην Μπεζιέ. Ο Τζούλιαν του Τολέδο στο έργο του *"Ιστορία του Βάμβα"* καταγράφει τον Λούπους Α΄ σαν *"πρίγκιπα"*, αυτό αποδεικνύει ότι ήταν βασιλικής καταγωγής. Την περίοδο 673 - 675 ο Λούπους Α΄ συγκάλεσε Σύνοδο στην Μπορντώ, αποκαλείται Λαμπρότατος, *"Δούκας"* και πιστός οπαδός του Χιλδέριχου Β΄. Μετά το 675 προσπάθησε να επεκταθεί στην Ακουιτανία, στις προσπάθειες του αυτές δολοφονήθηκε, τα *"Χρονικά του Άγιου Μάρσαλ"* αναφέρουν ότι προσπαθούσε να αποκτήσει τον τίτλο του βασιλιά.
Τον διαδέχθηκε ο Εύδης ο Μέγας, πιθανότατα γιος του.

## Παραπομπές


## Πηγές
*Julian of Toledo. Historia Wambæ regis. MGH SS rer Merov V.
*Miracula Sancti Martialis Lemovicensis. MGH SS XV.
*Estornés Lasa, Bernardo. Auñamendi Encyclopedia: Ducado de Vasconia.
*Lewis, Archibald R. "The Dukes in the Regnum Francorum, A.D. 550-751." Speculum, Vol. 51, No. 3. (July 1976), pp.&nbsp;381–410.
*Higounet, Charles. Bordeaux pendant le haut moyen age. Bordeaux, 1963.

Κατηγορία:Δούκες της Ακουιτανίας
Κατηγορία:Δούκες της Γασκώνης
Ιουλιανή Σοφία της Δανίας

Η **Ιουλιανή Σοφία** (δαν. *Juliane Sophie af Danmark*, 18 Φεβρουαρίου 1788 - 18 Μαΐου 1850) του Οίκου του Ολδεμβούργου ήταν πριγκίπισσα της Δανίας και με το γάμο της έγινε πριγκίπισσα της Έσσης-Φίλιππσταλ-Μπάρχφελτ.

## Βιογραφία
Γεννήθηκε στις 18 Φεβρουαρίου 1788 στην Κοπεγχάγη, και ήταν το πέμπτο παιδί και η τέταρτη κόρη του Φρειδερίκου, Κληρονομικού Πρίγκιπα της Δανίας και της Σοφίας Φρειδερίκης του Μεκλεμβούργου-Σβερίν.

Στις 22 Αυγούστου 1812 παντρεύτηκε το Φρειδερίκο *Γουλιέλμο* Κάρολο Λουδοβίκο της Έσσης-Φίλιππσταλ-Μπάρχφελτ στο Παλάτι Φρέντερικσμπεργκ στην Κοπεγχάγη. Ο γάμος τους ήταν ευτυχισμένος και βασίστηκε στα αληθινά συναισθήματα και των δύο. Το ζευγάρι δεν απέκτησε απογόνους, επειδή η Ιουλιανή φοβόταν ότι θα πεθάνει κατά τον τοκετό. Ο Γουλιέλμος είχε αποκτήσει πέντε κόρες από μια ερωμένη του.

Πέθανε στις 18 Μαΐου 1850 στην Κοπεγχάγη σε ηλικία 62 ετών. Είναι θαμμένη στον Καθεδρικό Ναό του Ρόσκιλε της νήσου Σέλαν στη Δανία.

## Παραπομπές


*Bo Bramsen: Ferdinand og Caroline: en beretning om prinsen der nødig ville være konge af Danmark, 1983 (in Danish).
*Dansk Biografisk Lexikon, First edition by C.F Bricka, https://runeberg.org/dbl/ (in Danish).

Κατηγορία:Οίκος του Όλντενμπουργκ
Κατηγορία:Δανοί ευγενείς
Κατηγορία:Πριγκίπισσες της Δανίας
Κάτω Εξαμίλια Κορινθίας

Τα **Κάτω Εξαμίλια** είναι πεδινό χωριό της Περιφερειακής Ενότητας Κορινθίας στην Πελοπόννησο με υψόμετρο 72 μέτρα. Βρίσκονται δυτικά του Ισθμού της Κορίνθου, σε απόσταση περίπου 4,5 χλμ. νότια από την Κόρινθο. Νότια από το χωριό περνάει η Ολυμπία Οδός, δυτικά η επαρχιακή οδός Κόρινθος - Λουτρά Ωραίας Ελένης. Ως ξεχωριστός οικισμός αναφέρεται για πρώτη φορά το 1971 να απογράφεται στην τότε κοινότητα Εξαμιλίων. Σύμφωνα με το σχέδιο Καλλικράτης, μαζί με τα Εξαμίλια, τον Άγιο Κοσμά, τη Δάφνη και την Ιερά Μονή Αγίας Τριάδος αποτελούν τη δημοτική κοινότητα Εξαμιλίων που υπάγεται στη δημοτική ενότητα Κορινθίων του δήμου Κορινθίων και σύμφωνα την απογραφή του 2011 έχει πληθυσμό 816 κατοίκους.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Φελίξ της Ακουιτανίας

Ο **Φελίξ της Ακουιτανίας** (πέθανε περί το 670) ήταν Πατρίκιος στην Φραγκία την εποχή που κυβερνούσαν οι Μεροβίγγειοι, και ο πρώτος ανεξάρτητος Δούκας της Ακουιτανίας (660 - 670). Η έδρα του ήταν στην Τουλούζη, καταγράφεται σαν *"ένας ευγενής πατρίκιος από την πόλη της Τουλούζης που απέκτησε την εξουσία σε όλες τις περιοχές βόρεια από τα [[Πυρηναία]] που κατοικούσαν οι [[Βάσκοι]]"*. Ο Φελίξ θεωρείται ο πρώτος ανεξάρτητος κυβερνήτης στο Δουκάτο της Ακουιτανίας, ταυτίζεται με το παλιό βασίλειο του Χαριβέρτου Β΄, είχε δολοφονηθεί από τον Δαγοβέρτο Α΄ που κυβερνούσε την Αυστρασία (632). Ο Δαγοβέρτος Α΄ κατέλαβε στην συνέχεια την περιοχή της Ακουιτανίας και υπέταξε τους Βάσκους. Θεωρείται σαν ο πρώτος κυβερνήτης της αυτόνομης Ακουιτανίας, η παρουσία του περιγράφεται ωστόσο σαν *"μυστήρια"* και *"θολή"*.

Ο Φελίξ ήταν οπαδός του βασιλιά της Αυστρασίας Χλωτάριου Γ΄ και του Μαγιορδόμου του Εμπροίν, ο Έρεμπερτ διορίστηκε επίσκοπος της Τουλούζης. Με τον πρόωρο θάνατο του Χλωτάριου Γ΄ (673) ο αδελφός και διάδοχος του Χιλδέριχος Β΄ έδιωξε τον Εμπροίν, ο Έρεμπερτ αποσύρθηκε. Την ίδια εποχή ένας άλλος ευγενής ο Λούπος Α΄ της Ακουιτανίας που *"ήρθε μαζί με τον Φελίξ"* βρέθηκε σε μια Σύνοδο στην Μπορντώ, ο Φελίξ είχε ήδη αναλάβει την διοίκηση στην Ακουιτανία. Η Σύνοδος υπό την προεδρεία του Χιλδέριχου Β΄ επικύρωσε ότι η Ακουιτανία και το Δουκάτο της Γασκώνης θα ήταν υπό την ψηλή κυριαρχία του βασιλιά της Αυστρασίας, η συμφωνία έσπασε όταν δολοφονήθηκε ο Χιλδέριχος Β΄ (675). Ο Λούπος που ήταν προστατευόμενος του Φελίξ ανέλαβε την διοίκηση στην Γασκώνη, αργότερα τον διαδέχθηκε σε ολόκληρη την Ακουιτανία. Από την άλλη πλευρά ο Λούπος ήταν αντίπαλος του Εμπροίν με αποτέλεσμα να στραφεί εναντίον του Φελίξ και να επαναστατήσει διεκδικώντας ανεξαρτησία της Γασκώνης. Ο Λούπος Α΄ έγινε δούκας σε ολόκληρη την Ακουιτανία, προσπάθησε να επεκταθεί στα βόρεια αλλά στις προσπάθειες αυτές σκοτώθηκε.

## Παραπομπές


## Πηγές
*Costambeys, Marios; Innes, Matthew; MacLean, Simon (2011). The Carolingian World. Cambridge Medieval Textbooks. Cambridge: Cambridge University Press.
*Higounet, Charles (1963). Bordeaux pendant le haut moyen âge. Bordeaux: Imprimeries Delmas.
*James, Edward (1977). The Merovingian Archaeology of South-West Gaul, Volume 1. BAR Supplementary Series. 25. British Archaeological Reports.
*Lewis, Archibald R. (1976). "The Dukes in the Regnum Francorum, A.D. 550–751". Speculum. 51 (3): 381–410. 
*Nicolle, David (2008). Poitiers AD 732: Charles Martel Turns the Islamic Tide. Campaign Series. 190. Osprey Publishing.
*Wood, Ian N. (1994). The Merovingian Kingdoms, 450–751. London: Longman.
*Rouche, Michel (1979). L'Aquitaine des Wisigoths aux Arabes (418–781): Naissance d'une région. Paris: Éditions Jean Touzot

Κατηγορία:Δούκες της Ακουιτανίας
Τόνι Βακάρο

Ο **Τόνι Βακάρο** ( 20 Δεκεμβρίου 1922- 28 Δεκεμβρίου 2022) ήταν Αμερικανός επαγγελματίας  πολυβραβευμένος φωτογράφος και βετεράνος του Β’ Π.Π., γνωστός για τις φωτογραφίες του κατά τη διάρκεια της δεκαετίας του ’40 στη μεταπολεμική Ευρώπη.

Ο Βακάρο γεννήθηκε στο Γκρίνσμπεργκ της Πενσιλβάνια, στις 20 Δεκεμβρίου του 1922, από οικογένεια Ιταλών μεταναστών. Ωστόσο, οι γονείς του πέθαναν όταν ήταν 4 ετών και το μικρό Τόνι τον μεγάλωσε στην Ιταλία μία γιαγιά του. Με το ξέσπασμα του πολέμου επέστρεψε στην Αμερική για να αποφύγει τη στράτευση, ωστόσο μετά την αποφοίτησή του από το Γυμνάσιο Isaac E. Young της Νέας Υόρκης αναζήτησε εργασία ως καλλιτέχνης φωτογράφος, κάτι που τον οδήγησε, τελικά, να καταταχθεί στις ένοπλες δυνάμεις των ΗΠΑ, που ήδη επιχειρούσαν στην κατεχόμενη από τους Γερμανούς Ευρώπη (1943). Πολέμησε με την 83η Αμερικανική Μεραρχία Πεζικού στη Νορμανδία και στις Κάτω Χώρες, ενώ παράλληλα, κάλυπτε δημοσιογραφικά τις συγκρούσεις, με το φωτογραφικό του φακό.

Μετά τη λήξη του πολέμου παρέμεινε στη Δυτική Γερμανία (Φραγκφούρτη) όπου εργάστηκε για λογαριασμό γνωστών εφημερίδων και περιοδικών, αποτυπώνοντας τη μεταπολεμική ζωή. Το 1949 επέστρεψε στις ΗΠΑ και συνέχισε να δουλεύει ως φωτογράφος διασημοτήτων. Οι φωτογραφίες του βραβεύτηκαν σε διάφορους διαγωνισμούς, όπου του απονεμήθηκαν πολλοί τιμητικοί τίτλοι. 

Το 1963 νυμφεύτηκε το μοντέλο από τη Φινλανδία Άνια Κυλίκκι με την οποία έζησαν μαζί έως το 1979, αποκτώντας δύο γιους.

Το 2020 προσβλήθηκε από τον κορωνοϊό, αλλά κατάφερε να θεραπευτεί..

## Θάνατος
Απεβίωσε στις 28 Δεκεμβρίου 2022 σε ηλικία 100 ετών.

## Παραπομπές


Κατηγορία:Αμερικανοί φωτογράφοι
Κατηγορία:Ιταλοαμερικανοί
Επίδαυρος Δαλματίας

Η **Επίδαυρος** () ήταν αρχαία ελληνική αποικία στην Δαλματία, η οποία ιδρύθηκε κάπου στο 6ο αιώνα π.Χ.. Το 228 π.Χ. η πόλη μετονομάστηκε σε Επιδαύρουμ (Epidaurum) από τους Ρωμαίους. Διοικητικά η πόλη υπαγόταν στην επαρχία Ιλλυρίας, η οποία αργότερα μετονομάστηκε σε επαρχία Δαλματίας. Στην θέση της αρχαίας Επιδαύρου βρίσκεται η σύγχρονη πόλη Τσάβτατ στην νότια Κροατία, 15&nbsp;χιλιόμετρα νότια του Ντουμπρόβνικ.

Κατά τη διάρκεια του εμφύλιου πόλεμου ανάμεσα στις δυνάμεις του Ιουλίου Καίσαρα και του Ποημπίου η πόλη πολιορκήθηκε από τα στρατεύματα του Μ. Οκταβίου, ωστόσο η άφιξη του υπάτου Πούμπλιου Βατινίου έσωσε την πόλη. 

Τον 7ο αιώνα, η πόλη καταστράφηκε από Άβαρους και Σλάβους εισβολείς. Οι πρόσφυγες της Επιδαύρου κατέφυγαν στο κοντινό νησί Λαύσα ή Λαύς (= πέτρα). Μέσω ρωτακισμού, από το Λαύσα προήλθε το όνομα Ραγκούσα. Το Ραγκούσα είναι το ιστορικό όνομα του Ντουμπρόβνικ.

Στα ερείπια της πόλης έχουν βρεθεί πολλές επιγραφές και ερείπια διάφορων κτιρίων της πόλης. Μεταξύ άλλων συγκαταλέγονται το μνημείον του P. Κορνέλιου Δολαμπέλλα, ενός υπάτου της εποχής του Οκταβιανού Αυγούστου και διοικητής της επαρχίας Ιλλυρίας. Επίσης έχουν βρεθεί τα ερείπια ενός υδραγωγείου.

Κατά τον Μεσαίωνα, στην θέση της Επιδαύρου ιδρύθηκε το Τσάβτατ (Ραγκούσα-Βέκια), πόλη η οποία υπάρχει μέχρι σήμερα.

## Παραπομπές

## Βιβλιογραφία

* Wilkes, J. J. The Illyrians, 1992, 
Κατηγορία:Εγκαταλελειμμένοι οικισμοί στα Βαλκάνια
Κατηγορία:Αρχαίες ελληνικές αποικίες στην Ιλλυρία
Κατηγορία:Δαλματία
Ποταμός Σιγκ

Ο **ποταμός Σιγκ**, επίσης γνωστός ως **Μεκερρά**, είναι ποταμός της Αλγερίας. 

Ο ποταμός Σιγκ είναι παραπόταμος του ποταμού Σελίφ και διασχίζει την ομώνυμη πόλη. Για το μεγαλύτερο μέρος της ροής του, ο Σιγκ βρίσκεται σε υψόμετρο 50 μέτρων και η ροή του φτάνει στο τέλος της περίπου 30 χιλιόμετρα από τη Μεσόγειο σε ευθεία γραμμή. Πηγάζει από τα υψίπεδα νότια των Ορέων Νταϊά. Ο ποταμός είναι ουαντί, δηλαδή λεκάνη ποταμού που έχει νερό μόνο κατά την περίοδο των βροχοπτώσεων. 

Η περιοχή χαρακτηρίζεται από ταραχώδη χειμώνα σε σύγκριση με άλλες περιοχές της Αλγερίας, και από αρκετά θερμό καλοκαίρι. Οι βροχοπτώσεις δεν ξεπερνούν τα 400 χιλιοστά τον χρόνο. 

## Παραπομπές


Σιγκ
ΕΛΙΖΑ-Εταιρία κατά της Κακοποίησης του Παιδιού

Η **Εταιρία κατά της Κακοποίησης του Παιδιού – ΕΛΙΖΑ** είναι μη κερδοσκοπικό σωματείο, που ιδρύθηκε από τη Μαρίνα Καρέλλα και τον Πρίγκιπα Μιχαήλ στην Ελλάδα το 2008, με σκοπό την προστασία παιδιών που έχουν υποστεί ή κινδυνεύουν να υποστούν κακοποίηση ή παραμέληση.

Για το σχεδιασμό και την υλοποίηση των ενεργειών του, οι οποίες στοχεύουν στην πρόληψη, αντιμετώπιση, θεραπεία και αποκατάσταση της κακοποίησης, το ΕΛΙΖΑ συνεργάζεται με φορείς και ιδρύματα στην Ελλάδα και το εξωτερικό.

## Η ιστορία της Ελίζας
H ιστορία της Ελίζας (Elisa Izquierdo, 1989 – 1995) είναι η αληθινή ιστορία ενός κακοποιημένου παιδιού, που η ξαφνική απώλεια του πατέρα της, ο εθισμός της μητέρας της στα ναρκωτικά και η ανεπάρκεια των υπηρεσιών παιδικής προστασίας στην Πολιτεία της Νέας Υόρκης, το οδήγησαν στο θάνατο από κακοποίηση στα 6 του χρόνια.

Στη Νέα Υόρκη, η ιστορία της Ελίζας έγινε πρωτοσέλιδο στο περιοδικό TIME και η αιτία να υπογραφεί το μανιφέστο **«Ποτέ Ξανά»** και να θεσπιστεί **«Ο Νόμος της Ελίζας»** που επανακαθόρισε τις ευθύνες του κράτους και των κοινωνικών υπηρεσιών σε ό,τι αφορά την προστασία των παιδιών.]

## Παραπομπές


## Εξωτερικοί Σύνδεσμοι
* Επίσημη ιστοσελίδα

Κατηγορία:Μη κερδοσκοπικοί οργανισμοί
Κυβέρνηση της Βόρειας Μακεδονίας

Η **Κυβέρνηση της Δημοκρατίας της Βόρειας Μακεδονίας** (μακεδονικά Влада на Република Северна Македонија) είναι το σώμα της εκτελεστικής εξουσίας στη Βόρεια Μακεδονία. Αποτελείται από τον Πρωθυπουργό, ο οποίος είναι επικεφαλής του Υπουργικού Συμβουλίου, τους Υπουργούς και τους αναπληρωτές του Πρωθυπουργού. Οι εξουσίες και οι αρμοδιότητες της Κυβέρνησης ορίστηκαν με το Σύνταγμα της Βόρειας Μακεδονίας. 

Η τρέχουσα κυβέρνηση έχει επικεφαλής τον Πρωθυπουργό Όλιβερ Σπασόφσκι.

## Οργάνωση
Σύμφωνα με το άρθρο 90 του Συντάγματος, ο Πρόεδρος της Δημοκρατίας πρέπει εντός 10 ημερών από την σύσταση της Συνέλευσης (Σομπράνιε) να αναθέσει τον σχηματισμό της κυβερνήσεως σε έναν εκπρόσωπο του κόμματος που πλειοψήφησε στις εκλογές. Ο υποψήφιος Πρωθυπουργός πρέπει εντός 20 ημερών να υποβάλλει την πρότασή του για τη σύσταση του υπουργικού συμβουλίου και το κυβερνητικό πρόγραμμα. Τα μέλη της Συνέλευσης σε μία συνεδρίαση πρέπει να αποφασίσουν αν θα στηρίξουν την κυβέρνηση που προτάθηκε ή όχι, ψηφίζοντας υπέρ ή κατά. Ο Πρωθυπουργός και οι Υπουργοί δεν μπορούν να είναι παράλληλα και βουλευτές της Συνέλευσης, ή να κληθούν για να υπηρετήσουν στις Ένοπλες Δυνάμεις (άρθρο 89). Η Κυβέρνηση και τα μέλη της είναι υπόλογα στη Συνέλευση. Μία ομάδα 20 βουλευτών μπορεί να υποβάλλει πρόταση δυσπιστίας για την κυβέρνηση. Αν η Κυβέρνηση δεν έχει την εμπιστοσύνη της Συνέλευσης οφείλει να παραιτηθεί (άρθρο 92). Αν η Συνέλευση διαλυθεί, τότε λήγει και η θητεία της Κυβερνήσεως (άρθρο 93). 

### Καθήκοντα – αρμοδιότητες
* Η Κυβέρνηση έχει την ευθύνη για την εφαρμογή των νόμων, και πρέπει να ορίζει και να επιβλέπει την πολιτική της προς επίτευξη αυτού.
* Προτείνει νόμους και προϋπολογισμούς.
* Προτείνει χωροταξικούς σχεδιασμούς.
* Διαχειρίζεται τους πόρους και τα αποθέματα του κράτους
* Λαμβάνει μέτρα για την εφαρμογή των νόμων
* Καθορίζει τις αρχές για την εσωτερική οργάνωση και τις εργασίες των υπουργείων και των υπόλοιπων κυβερνητικών υπηρεσιών, και επιβλέπει την εφαρμογή τους.
* Γνωμοδοτεί για τα προσχέδια νόμων που υποβάλλονται στη Συνέλευση 
* Αποφασίζει ποια κράτη και κυβερνήσεις θα αναγνωρίσει
* Αποφασίζει για την έναρξη, συνέχιση ή διακοπή των διπλωματικών και προξενικών σχέσεων με άλλα κράτη.
* Διορίζει τους επικεφαλής των προξενικών αποστολών και προτείνει υποψήφιους για πρέσβεις της χώρας στο εξωτερικό.
* Προτείνει έναν Δημόσιο Εισαγγελέα
* Διορίζει και απολύει τους δημόσιους λειτουργούς, όπως ορίζεται από το Σύνταγμα και τους νόμους.
* Εκτελεί τα καθήκοντά της όπως ορίζεται από το Σύνταγμα και τους νόμους.

## Παραπομπές


Κατηγορία:Κυβέρνηση της Βόρειας Μακεδονίας
Cydia

Το **Cydia** (ΔΦΑ: ) είναι εφαρμογή διαχείρισης πακέτων εφαρμογών για iOS που επιτρέπει σε έναν χρήστη να εντοπίζει και να εγκαθιστά λογισμικό που δεν είναι εξουσιοδοτημένο από την Apple σε iPhones, iPads και συσκευές iPod touch που έχουν υποστεί jailbreak. Αναφέρεται επίσης στην πλατφόρμα ψηφιακής διανομής λογισμικού σε iOS, μέσω του λογισμικού Cydia. Πολλά από τα πακέτα λογισμικού που διατίθενται μέσω του Cydia είναι δωρεάν, αν και ορισμένα απαιτούν αγορά.

Το Cydia αναπτύχθηκε από τον Τζέι Φρίμαν (αγγλ.: Jay Freeman, επίσης αποκαλούμενος «saurik») και την εταιρεία του, SaurikIT.

## Παραπομπές


Κατηγορία:Λογισμικό εφαρμογών
Κατηγορία:Λογισμικό iOS
Jailbreak

**Jailbreak** είναι η κλιμάκωση προνομίων μιας συσκευής Apple με σκοπό την κατάργηση των περιορισμών λογισμικού που έχουν επιβληθεί από την Apple σε λειτουργικά συστήματα iOS, iPadOS, tvOS και watchOS. Αυτό συνήθως γίνεται χρησιμοποιώντας μια σειρά λογισμικών ενημέρωσης πυρήνα (kernel patches). Το Jailbreaking επιτρέπει την πρόσβαση υπερχρήστη στο λειτουργικό σύστημα κινητών της Apple, επιτρέποντας την εγκατάσταση λογισμικού που δεν είναι διαθέσιμο μέσω του επίσημου Apple App Store. Πολλοί τύποι jailbreaking είναι διαθέσιμοι, για διαφορετικές εκδόσεις. Επειδή η Apple αποδοκιμάζει δημοσίως το jailbreaking, έχει εφαρμόσει επιδιορθώσεις υλικού και λογισμικού στα τρωτά σημεία που χρησιμοποιούνται στα jailbreaks, πράγμα που σημαίνει ότι πολλές εκδόσεις του iOS δεν παθαίνουν άμεσα jailbreak. Είναι ανάλογο με το rooting στο Android, αν και λογισμικό μη διαθέσιμο στο Google Play μπορεί να εγκατασταθεί σε Android χωρίς rooting. Τα τελευταία χρόνια, η μη εξουσιοδοτημένη χρήση εταιρικών πιστοποιητικών οδήγησε στην εμφάνιση εναλλακτικών καταστημάτων εφαρμογών για iOS που επιτρέπουν την εγκατάσταση τροποποιημένων ή πειρατικών εφαρμογών χωρίς jailbreaking. Υπάρχουν τέσσερεις τύποι jailbreak σήμερα. Αυτοί περιλαμβάνουν: Tethered (δεμένα) jailbreaks, untethered (ανοικτά) jaibreaks, semi-tethered (ημι-δεμένα) jailbreaks, και semi-untethered (ημι-ανοικτά) jailbreaks.

## Παραπομπές


Κατηγορία:iPhone
Κατάλογος ελληνικών ταινιών του 1972

Ο παρακάτω πίνακας περιλαμβάνει τις ταινίες του Ελληνικού κινηματογράφου που προβλήθηκαν το 1972.

## Κατάλογος

## Παραπομπές

Κατηγορία:Ελληνικές ταινίες ανά έτος
Λουίζα της Δανίας (1875-1906)

Η **Λουίζα** (δαν. *Lovise af Danmark*, 17 Φεβρουαρίου 1875 - 4 Απριλίου 1906) του Οίκου του Γκλύξμπουργκ ήταν πριγκίπισσα της Δανίας και με το γάμο της έγινε πριγκίπισσα του Σάουμπουργκ-Λίππε.

## Βιογραφία
Η *Λουίζα Καρολίνα Ιωσηφίνα Σοφία Θύρα Όλγα* γεννήθηκε στις 17 Φεβρουαρίου 1875 στο Παλάτι Αμάλιενμποργκ και ήταν το τρίτο παιδί και η πρώτη κόρη του Φρειδερίκου Η΄ της Δανίας και της Λουίζας της Σουηδίας.

Στις 5 Μαΐου 1896 παντρεύτηκε το Φρειδερίκο του Σάουμπουργκ-Λίππε στην Κοπεγχάγη. Απέκτησαν τρία παιδιά:
*τη *Μαρία Λουίζα* Δάγμαρ Ματθίλδη Καρλόττα (1897 - 1932), παντρεύτηκε το Φρειδερίκο Σιγισμούνδο της Πρωσίας. Απέκτησαν 2 παιδιά.
*το Χριστιανό (1898 - 1974), παντρεύτηκε τη Θεοδώρα της Δανίας. Απέκτησαν 4 παιδιά.
*τη *Στεφανία* Αλεξάνδρα Ερμιόνη Θύρα Ξένια Ματθίλδη Ίνγκεμποργκ (1899-1925), παντρεύτηκε το Βίκτωρα Αδόλφο του Μπέντχαϊμ και Στέινφουρτ. Απέκτησαν 4 παιδιά.

Ο γάμος τους ήταν δυστυχισμένος, και η Λουίζα περνούσε πολύ χρόνο επισκεπτόμενη την οικογένειά της, όπου διέμενε για 2 έως 3 μήνες κάθε φορά. 

Απεβίωσε στις 4 Απριλίου 1906 στο Κάστρο Ρατιμπόριτς σε ηλικία 31 ετών. Η Λουίζα και ο πεθερός της, Γουλιέλμος του Σάουμπουργκ-Λίππε, απεβίωσαν με πέντε ώρες διαφορά στο οικογενειακό Κάστρο του Νάσεντ. Η επίσημη αιτία θανάτου της Λουίζας ήταν η «*εγκεφαλική [[φλεγμονή]]*» που προκλήθηκε από μηνιγγίτιδα, μετά από εβδομάδες ασθένειας. Είναι θαμμένη στο Στρατιωτικό Νεκροταφείο του Νάσεντ.

## Πρόγονοι


## Τίτλοι
*17 Φεβρουαρίου 1875 - 5 Μαΐου 1896: *Η Βασιλική Υψηλότητα* Πριγκίπισσα Λουίζα της Δανίας
*5 Μαΐου 1896 - 4 Απριλίου 1906: *Η Βασιλική Υψηλότητα* Πριγκίπισσα Λουίζα του Σάουμπουργκ-Λίππε

## Παραπομπές


* 
* 

Κατηγορία:Οίκος του Γκλύξμπουργκ
Κατηγορία:Δανοί ευγενείς
Κατηγορία:Πριγκίπισσες της Δανίας
Κατηγορία:Πριγκίπισσες της Γερμανίας
Κατηγορία:Πριγκίπισσες του Σάουμπουργκ-Λίππε
Ελεύθερος κι ωραίος

***Ελεύθερος κι ωραίος*** (ή ***Ελεύθερος & ωραίος***) είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του ANT1 τη σεζόν 2011-2012. Η σειρά αποτελεί τη μεταφορά του κολομβιανού σεναρίου *Vecinos* στα ελληνικά δεδομένα. Τη διασκευή του σεναρίου υπέγραψε ο Πάνος Αμαραντίδης, ενώ τη σκηνοθεσία ανέλαβε ο Παναγιώτης Κούτρας. Ενώ η σειρά ξεκίνησε τα γυρίσματα το φθινόπωρο του 2009 με σκοπό να προβληθεί τη επερχόμενη σεζόν (2009-10), τελικά η πρεμιέρα της αναβλήθηκε επ' αόριστον. Το φθινόπωρο του 2011, κι ενώ τα γυρίσματα είχαν ολοκληρωθεί δύο χρόνια πριν, το κανάλι αποφάσισε να προβάλλει τη σειρά απ' τις αρχές του 2012, όπως και έγινε.

## Υπόθεση
Ο Σταμάτης Τσιμπιρίκος (Γιώργος Πυρπασόπουλος) είναι ένας μεροκαματιάρης ταξιτζής που ζει σε μια λαϊκή γειτονιά. Μια μέρα, ενώ εργάζεται για να βγάλει τα "προς το ζειν", κερδίζει το λαχείο κι έτσι αποφασίζει να πάρει τη μητέρα του Ρούκα (Κάρμεν Ρουγγέρη) και να αλλάξουν γειτονιά. Στην υπερπολυτελή πολυκατοικία, στην οποία μετακομίζουν γνωρίζει τη Τατιάνα (Θάλεια Ματίκα), την οποία κι ερωτεύεται. Όμως η Τατιάνα είναι αρραβωνιασμένη μ' έναν ισχυρό άνδρα, τον Αλέξανδρο (Μέμος Μπεγνής). Όμως αυτό που δε γνωρίζουν η Τατιάνα κι ο Σταμάτης είναι πως ο Αλέξανδρος με την αρραβωνιαστικιά του Σταμάτη, Λέτα (Ιωάννα Πηλιχού), έχουν παράνομη ερωτική σχέση. Μόλις μαθευτούν τα νέα για το λαχείο, η Λέτα θα κάνει τα πάντα για να παντρευτεί τον πλούσιο -πλέον- Σταμάτη.

## Επισκόπηση σειράς

## Διανομή
### Cast

### Συντελεστές
* Πάνος Αμαραντίδης: διασκευή σεναρίου
* Παναγιώτης Κούτρας: σκηνοθεσία
* Γιάννης Καραγιάννης: executive producer
* Γιάννης Σαμπάνης: βοηθός σκηνοθέτη
* Ανδρόνικος Δημόπουλος: βοηθός σκηνοθέτη
* Φώφη Γιοκάρη: σκηνογράφος
* Αλέξης Φούκος: ενδυματολόγος
* Σταμάτης Γιατράκος: μουσική επιμέλεια
* Γιώργος Ζαντιώτης: μοντάζ, μιξάζ
* Τζώρτζης Πεφάντης: σύμβουλος παραγωγής
* Λουκάς Γιαννάτος: διεύθυνση εκτέλεσης παραγωγής
* Ελένη Αργυρού: οργάνωση εκτέλεσης παραγωγής
* Γιώργος Ανακτορίδης: διεύθυνση φωτογραφίας

## Επεισόδια

* Τα πρώτα 3 επεισόδια προβαλλόταν κάθε Παρασκευή στις 21:00, τα επόμενα 7 επεισόδια κάθε Τετάρτη στις 22:00 και τα τελευταία 4 επεισόδια κάθε Πέμπτη στις 22:00.

## Παραπομπές


Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές
Μαλεβιζιώτικος χορός

Ο **μαλεβιζιώτικος χορός** ή ***μαλεβιζιώτης*** είναι ένας κρητικός χορός ο οποίος ονομάστηκε έτσι καθώς χορεύτηκε πρώτα στην Επαρχία Μαλεβιζίου. Συναντάται και ως **καστρινός** παίρνοντας το όνομά του από το Ηράκλειο που παλιά ονομαζόταν Κάστρο. Είναι αλματώδης χορός.  Πρόκειται για έναν από τους πιο γρήγορους και ζωηρούς κρητικούς χορούς. Γι' αυτό το λόγο, είναι και ένας από τους πιο αγαπητούς.  Χορεύεται σε κύκλο, με τα χέρια πιασμένα από τις παλάμες στο ύψος των ώμων και τους αγκώνες λυγισμένους.

## Χαρακτηριστικά

### Μέτρο και ενορχήστρωση
Ο χορός αυτός συνοδεύεται από μουσική προερχόμενη από κρητική λύρα, ασκομαντούρα, βιολί, λαούτο ή μαντολίνο. Χορεύεται σε ρυθμό με μέτρο 2/4.

### Βήματα και φιγούρες
Περιλαμβάνει 16 βήματα: 8 μπροστά και 8 πίσω. Μερικές φορές όμως τα 8 βήματα μπορούν να γίνουν και επιτόπου. Ο χορευτής που κρατάει πρώτος, έχει τη δυνατότητα να αποσπαστεί από τον κύκλο έτσι ώστε να κάνει άλματα στριφογυριστά, συνθέτοντας πολλαπλούς ενθουσιώδεις βηματισμούς. Οι βηματισμοί αυτοί περιλαμβάνουν φιγούρες που παρουσιάζουν μια ιδιομορφία. Πρόκειται για πλαγιαστές, κοφτές φιγούρες. Ειδικότερα, εάν είναι ο χορευτής γνωρίζει καλά τους κρητικούς χορούς, έχει την ικανότητα να δημιουργήσει την δική του χορευτική πράξη και να εκτελέσει τις λεγόμενες όρτσες (αυτοσχέδιες κινητικές δημιουργίες του χορευτή). Προκειμένου να εκτελέσει ο άντρας τις συγκεκριμένες χορευτικές φιγούρες, μπορούν και τα 16 βήματα του χορού να γίνουν επιτόπου. Ο Γεώργιος Χατζιδάκις έχει περιγράψει με χαρακτηριστικό τρόπο αυτές τις ιδιαίτερες φιγούρεςάλλοτε ο οδηγός του χορού αποσπάται του κύκλου και χορεύει μόνος κρούοντας χείρας, άλλοτε πάλιν υψών τους πόδας κτυπά αυτούς με τα χείρας του εν ρυθμό. Οι πλέον ευκίνητοι στηριζόμενοι δια της μία χειρός επί του δευτέρου χορευτού και υψούντες το σώμα επί των ποδών, κάμπτουν τούτο προς τα όπισθεν, μέχρις ότου η κεφαλή αυτών εγγίζει το έδαφος. Ανορθούμενοι δ’ έπειτα αποτόμως εξακολουθούν χορεύοντας χωρίς να χάσουν τον ρυθμόν. 

## Προέλευση - Ιστορία
Πήρε το όνομά του από την επαρχία Μαλεβιζίου όπου πρωτοεμφανίστηκε. Λέγεται μάλιστα πως προήλθε από τον αρχαίο πολεμικό χορό Ορσίτη (είδος πυρρίχιου χορού) ή από κάποιο άλλο είδος πολεμικού χορού που αναπαριστά σκηνές της μάχης ή της προσπάθειας να καταληφθεί το κάστρο του Ηρακλείου.  Σημαντικό είναι να ειπωθεί πως ο χορός ειναι διαφορετικός στα ορεινά και τα καμπίσια μέρη.

## Διάδοση
Ο Μαλεβιζιώτης είναι από τους πιο διαδεδομένους χορούς της Κρήτης.  Παρατηρείται πως είναι ιδιαίτερα αγαπητός στους ντόπιους Κρητικούς αλλά και σε πολλούς ακόμα. Για το λόγο αυτό, στα κρητικά πανηγύρια και γλέντια, καταλαμβάνει πρώτη θέση. Χορεύεται κυρίως από άνδρες αλλά και η δυναμική παρουσία των γυναικών γίνεται αισθητή.

## Παραπομπές


## Εξωτερικοί σύνδεσμοι
* 
* 
Κατηγορία:Ελληνικοί χοροί
Κατηγορία:Πολιτισμός της Κρήτης
Δανιήλ Αντιοχείας

Ο **Δανιήλ** ήταν Πατριάρχης Αντιοχείας κατά τα έτη 1767–1791. 

Είχε προηγουμένως διατελέσει πρωτοσύγκελος του Οικουμενικού Πατριαρχείου και στις 5 Αυγούστου 1767 εξελέγη Μητροπολίτης Δαμασκού. 

Έγινε Πατριάρχης μετά τον θάνατο του Φιλήμονα, στις 6 Αυγούστου 1767. Επί των ημερών της Πατριαρχίας του υπήχθη ξανά στο Πατριαρχείο Αντιοχείας η Μητρόπολη Χαλεπίου, η οποία είχε υπαχθεί στο Πατριαρχείο Κωνσταντινουπόλεως λόγω της εκτεταμένης δράσης της Ουνίας εκεί. Πλέον είχε διαλυθεί το τάγμα των Ιησουιτών και η Ουνία είχε υποχωρήσει.

Παραιτήθηκε οικειοθελώς στις 15 Δεκεμβρίου 1791.

## Παραπομπές


## Πηγές
* 
* 

Κατηγορία:Πατριάρχες Αντιοχείας
Ευθύμιος Ε΄ Αντιοχείας

Ο **Ανθέμιος** ήταν Πατριάρχης Αντιοχείας από το 1792 έως το 1813.

Ήταν Κύπριος και προηγουμένως είχε διατελέσει επίσκοπος Ελενουπόλεως με το όνομα Άνθιμος. 

## Παραπομπές


## Πηγές
*  

## Εξωτερικοί σύνδεσμοι
*  Κατάλογος Πατριαρχών Αντιοχείας

Κατηγορία:Πατριάρχες Αντιοχείας
Δάγμαρ της Δανίας

Η **Δάγμαρ** (δανικά: *Dagmar af Danmark*, 23 Μαΐου 1890 - 11 Οκτωβρίου 1961) του Οίκου του Γκλύξμπουργκ ήταν πριγκίπισσα της Δανίας.

## Βιογραφία
Η *Δάγμαρ Λουίζα Ελισάβετ* γεννήθηκε στις 23 Μαΐου 1890 στο Παλάτι Σαρλόττενλουντ στην Κοπεγχάγη και ήταν το όγδοο παιδί και η τέταρτη κόρη του Φρειδερίκου Η΄ της Δανίας και της Λουίζας της Σουηδίας. Ονομάσθηκε *Δάγμαρ* προς τιμήν της πατρικής θείας της Δάγμαρ της Δανίας (μετέπειτα ''Μαρία Φιόντοροβνα της Ρωσίας'').

Στις 23 Νοεμβρίου 1922 παντρεύτηκε τον Γιόργκεν Κάστενσκιολτ στο Φρέντενσμποργκ. Απέκτησαν πέντε παιδιά:
*τον *Κάρολο* Φρειδερίκο Αντώνιο Γεώργιο (1923 - 2006), παντρεύτηκε την Μπέντε Γκρέβενκοπ. Απέκτησαν 3 παιδιά.
*το *Χριστιανό* Λουδοβίκο Γουσταύο Φρειδερίκο (1926 - 2024), παντρεύτηκε την Σέσιλυ Άμποτς. Απέκτησαν 1 παιδί.
*το *Γεώργιο* Φρειδερίκο Άαγκε Ερρίκο Χέλγκε (1928 - 2004), παντρεύτηκε (1) την Κίρστεν Σλίχτκρουλ. Απέκτησαν 1 παιδί και (2) την Μπίργκιτ Τάνγκστεντ. Απέκτησαν 1 παιδί.
*τη *Δάγμαρ* Λουίζα Θύρα Σοφία (1930 - 2013), παντρεύτηκε τον Πόουλ Μπιτς. Απέκτησαν 3 παιδιά.
*το Χριστιανό Φρειδερίκο (1931 - 1937).

Πέθανε στις 11 Οκτωβρίου 1961 στο Κόνγκστεντλουντ σε ηλικία 71 ετών.

## Πρόγονοι


## Τίτλοι
*23 Μαΐου 1890 - 23 Νοεμβρίου 1922: *Η Βασιλική Υψηλότητα* Πριγκίπισσα Δάγμαρ της Δανίας
*23 Νοεμβρίου 1922 - 11 Οκτωβρίου 1961: Δάγμαρ Κάστενσκιολτ

## Παραπομπές


Κατηγορία:Οίκος του Γκλύξμπουργκ
Κατηγορία:Δανοί ευγενείς
Κατηγορία:Πριγκίπισσες της Δανίας
Ευρωπαϊκή Αστρονομική Εταιρεία

Η **Ευρωπαϊκή Αστρονομική Εταιρεία** (European Astronomical Society: EAS) είναι μια επιστημονική εταιρεία, που ιδρύθηκε το 1990 βάσει του Ελβετικού Αστικού Κώδικα, ως ένωση με σκοπό να συμβάλλει και προωθεί την πρόοδο της αστρονομίας στην Ευρώπη και να ασχολείται με αστρονομικά θέματα σε ευρωπαϊκό επίπεδο. Μέλη της είναι επαγγελματίες αστρονόμοι. Όλοι οι Ευρωπαίοι αστρονόμοι μπορούν να είναι μέλη ανεξάρτητα από τον τομέα εργασίας ή τη χώρα εργασίας ή καταγωγής τους. Η Εταιρεία προσφέρει ένα φόρουμ συζήτησης για όλες τις πτυχές της επιστημονικής ανάπτυξης της αστρονομίας στην Ευρώπη και είναι ο οργανισμός που εκπροσωπεί τα συμφέροντα των αστρονόμων σε  ευρωπαϊκό επίπεδο. 

## Πρόεδροι
Ο Πρόεδρος της Ευρωπαϊκής Αστρονομικής Εταιρείας προεδρεύει του Διοικητικού Συμβουλίου της  και έρχεται σε επαφή με αντίστοιχες επιστημονικές εταιρείες σε διάφορες χώρες του κόσμου καθώς και με τη Διεθνή Αστρονομική Ένωση, εξ ονόματος της EAS. Το πρώτο άτομο που κατείχε τον τίτλο του Προέδρου της Ευρωπαϊκής Αστρονομικής Εταιρείας ήταν ο Lodewijk Woltjer, μια θέση που κατείχε από την ίδρυσή της  έως το 1994. Η θητεία έχει διάρκεια τεσσάρων ετών, όπως και οι άλλες θέσεις  του Διοικητικού Συμβουλίου της Εταιρείας και η εναλλαγή θέσεων γίνεται μετά τη Γενική Συνέλευση της EAS, η οποία λαμβάνει χώρα στο ετήσιο συνέδριό της. Η πρώτη ελληνική παρουσία στο Διοικητικό Συμβούλιο είναι αυτή της αστρονόμου Δρ. Μαίρης Κοντιζά, η οποία το 2010 έγινε η πρώτη γυναίκα Αντιπρόεδρος της EAS, θέση που διατήρησε μέχρι το 2014. Ο Thierry Courvoisier  είναι ο μόνος Πρόεδρος μέχρι σήμερα που επανεκλέχθηκε και για δεύτερη θητεία.  

Τρέχων Πρόεδρος είναι ο καθηγητής Roger Davies (Πανεπιστήμιο Οξφόρδης, Ηνωμένο Βασίλειο), ο οποίος εξελέγη για την περίοδο 2017-2021.

## Βραβεία
Η Ευρωπαϊκή Αστρονομική Εταιρεία απονέμει τα ακόλουθα βραβεία: 

## Βιβλιογραφικές Αναφορές

## Εξωτερικοί σύνδεσμοι
* 

Κατηγορία:Αστρονομικές οργανώσεις
Κατηγορία:Αστρονομικές Εταιρείες